Sudah lama tak jumpa, tapi kami sudah kembali.
Betul, sayang.
Cabaran media sosial terhebat telah kembali.
Pemain menyertai The Circle,
sama ada sebagai diri sendiri atau penyamar,
untuk berkawan, berbual, mengatur strategi, merancang
dan menggoda untuk memenangi
permainan populariti yang kejam ini
dengan ganjaran 100,000 dolar.
Walaupun mereka tak perlu menjadi yang terbijak,
musim ini, kami menambah sedikit kecerdasan dalam perbualan.
Ya, betul. Buat pertama kalinya,
sebuah robot AI bermain permainan ini sebagai penyamar terbaik.
Bersedialah, sayang.
Saya Michelle Buteau dan ini The Circle.
Bangunan baharu.
Betul, kami mewakili Atlanta.
Walaupun bandar ini berbeza, permainannya masih sama.
Jadi, jangan harapkan layanan baik orang Selatan.
Kami ada drama biasa pempengaruh,
sekatan dan lebih ramai penyamar,
jadi jangan selesa sangat, kerana kami ada kejutan besar.
Mari kita lihat pemain pertama kita.
Oh, Tuhan, Deucey!
Wah. Adakah The Circle akan ada anak anjing lagi?
Ayuh!
Gilalah.
Wah. Macam ini?
Ayuh.
Circle, saya dah sampai.
Nama saya Kyle. Saya 31 tahun.
Tinggal di Miami, Florida. Ya, saya tuan anjing yang bangga.
Anjing saya, Deuce.
Saya pula pemain bola keranjang profesional.
Orang tanya saya, adakah saya berdaya saing?
Saya pemain bola profesional.
Saya benci kalah lebih daripada suka menang.
Nenek saya pun tak boleh kalahkan saya.
Kita ada bola keranjang kamu.
Kamu pun tahu. Kita ada bola keranjang kamu.
Masalahnya, saya takkan cakap saya pemain bola keranjang profesional
sebab kita ada stigma.
"Oh, dia ada banyak duit." Atau, "Dia buaya darat," yang tak benar.
Sudah lapan tahun saya bermain di luar negara.
Apabila saya cakap ia tak mudah, ia memang tak mudah.
Jadi, saya akan masuk The Circle sebagai jurulatih bola keranjang.
MAKLUMAN!
"Makluman"? Aduhai! Ada makluman!
"Selamat datang ke The Circle!"
"Sila tetapkan profil anda." Baiklah. Ini dia.
Kita akan buat bersama. Pekerjaan ialah jurulatih bola keranjang.
Mari kita tulis itu.
Berkenaan status hubungan pula... Aduhai.
Saya berkahwin pada Julai tahun lepas.
Hai anakku, Jackie. Ayah sayang kamu.
Kami rasa saya patut masuk sebagai lelaki bujang
sebab saya tak mahu hadkan apa-apa peluang.
Harap-harap gadis-gadis mahu bermain cinta dan mesej saya.
Otot-otot ini perlu keluar. Begitulah. Ia perlu keluar, sayang.
Saya nampak kacak.
Saya rasa saya nampak kacak.
Strategi saya adalah untuk membina sebanyak mungkin perikatan.
Pintu saya terbuka, sayang.
Circle, hantar untuk saya.
Saya tak jumpa anjing saya.
Aduhai. Perkara pertama kamu buat buang air besar.
Deucey! Kamu kotorkan rumah!
Ia buang air besar. Cukup-cukuplah cakap tentang buang air.
Mari jumpa pemain lain pula.
Apa ini?
Ini mungkin sarung tangan ketuhar? Mungkin? Nampak macam topi.
Nama saya Lauren. Saya 26 tahun dan saya dari Philadelphia.
Saya cuma nak...
Agaknya boleh buat begini tak?
Saya gelar diri saya nerda.
Kerusi kecil untuk duduk.
Wah.
Saya banyak bermain, 10 jam sehari.
Dulu saya strim permainan video dalam talian,
jadi saya biasa bercakap dengan orang melalui skrin.
Saya penggiat cosplay. Saya pergi ke konvensyen anime.
Saya pernah ke konvensyen brony. Saya pernah ke konvensyen kostum berbulu.
Pergi ke konvensyen kostum berbulu bukan perkara terpelik.
Saya takkan masuk sebagai patung berbulu!
Melainkan awak mahu, Circle.
"Sila tetapkan profil anda!" Mari lakukannya, Circle.
Saya akan masuk The Circle sebagai diri saya.
Saya akan jadi diri saya sepenuhnya.
Saya baru saja menjadi bujang,
jadi saya akan letak "bujang super".
Sebab saya nak jumpa lelaki kacak.
Saya nak memikat, tapi saya juga pernah diberitahu
yang percakapan saya dengan orang kedengaran memikat,
jadi saya akan buat begitu saja.
"Bekas penggiat strim Twitch yang suka jumpa orang baharu
dan buat semua orang ketawa."
"Emoji berkilau, emoji hati putih."
Saya akan buat apa saja untuk menang.
Seluruh profil ini menggambarkan, "Saya bersedia untuk hari ini."
Gadis strim kita hebat,
tapi bukan dia saja yang datang untuk bermain.
Wah.
Cantiknya. Wah.
Saya pasti suka tempat ini.
Hei, saya Myles, atau Yung Papi Fuego,
sebab saya agak pedas.
Saya suka berseronok di parti.
Saya selalu berparti sehingga pukul empat pagi, setiap malam.
Itulah hakikatnya.
Sistem suara diaktifkan.
Baiklah. Kita pernah lihat ini.
Saya akan cakap apa yang saya nak cakap. Circle, bersedia.
Bawa saya ke profil saya.
Saya orang yang anda sama ada suka atau benci.
Saya takkan jadi punca drama, tapi saya mungkin akan keruhkan keadaan.
Okey, untuk pekerjaan.
Circle, tulis "jurutera AI".
Saya pelajar biasiswa di Carnegie Mellon.
Saya buat pengkhususan sendiri dalam kecerdasan buatan.
Latar belakang AI akan bantu saya mengesan
sesetengah anomali dan corak jika orang menyamar.
Tapi sejujurnya, saya tak kisah pun.
"Saya mengekod robot... atau bekerja di studio."
"Emoji muzik".
Circle, kunci gambar ini macam Martha Stewart dalam tahanan rumah.
Sebagai nadi sosial parti, saya tahu saya boleh kawal dinamik sosial ini.
Saya boleh kawalnya dengan mudah. Anda pasti terkejut.
Apa saya boleh cakap? Saya suka memikat.
Saya akan kerap hantar emoji mata hati dalam The Circle.
Harap-harap ia tak menyusahkan saya.
Saya akan masuk The Circle sebagai diri saya.
Saya tahu saya nampak macam buaya darat.
AWAK BELUM TIDUR?
Sama ada anda suka atau tak.
Pasti ada yang suka dan benci kita.
Jika anda tiada pembenci, anda buat silap.
Agaknya ada gadis liar tak di sini?
Atau lelaki berusia 40 tahun yang pura-pura jadi gadis liar.
Myles, awak macam pernah tonton rancangan ini.
Rasanya macam di zaman Victoria.
Saya rasa tiada masalah tinggal di apartmen sendirian.
Saya memang tinggal sendirian.
Saya cuma perlu ingat saya tak boleh sentuh diri sendiri.
Nama saya Brandon.
Saya 34 tahun dan saya pembantu jururawat.
Saya macam hamba hospital saya.
Saya nampak macam patung dewasa Cabbage Patch Kid.
Saya tiada bulu muka pun.
Saya botak sikit.
Hidup saya tak semewah ini, tapi sekarang mewah betul.
Saya akan masuk The Circle sebagai penyamar.
Olivia kawan saya dan saya terus suka dia.
Saya ada otak dan personaliti, manakala Olivia pula ada badan.
Saya boleh buat orang ketawa, tapi Olivia boleh buat orang terliur.
Saya harap ada lelaki yang nak memikat saya.
Seseorang akan kata, "Awak angkat berat?" Saya akan kata,
"Ya, sudah tentu."
Kau Olivia.
"Sila pilih satu imej sebagai gambar profil anda."
Pasti sukar sebab saya seksi.
Inilah peluang saya untuk jadi seksi,
sebab saya tak pernah seksi dulu.
Saya boleh gunakan rupa dia sebagai kelebihan dalam permainan.
Circle, bawa saya ke album peribadi saya.
Mari kita tengok.
Saya rasa Olivia risau jika dia nampak comel
dan tak cuba nampak terlalu seksi.
Saya sangat suka dia berbaju biru. Dia tersenyum sedikit.
Ya, Circle. Ya!
Saya rasa lelaki pasti mahu memikat dia,
tapi dia tak nampak menggugat.
Dia sangat sederhana.
Circle, tetapkan gambar ini sebagai gambar profil saya.
LUCU - BERSEMANGAT - PENYAYANG
Tengoklah muka itu.
Penyamar Cabbage Patch Kid ini sudah sedia untuk jadi hebat.
Memandangkan empat pemain kita sudah masuk,
sudah tiba masanya untuk periksa suasananya.
Sembang Circle kini dibuka.
Circle, bawa saya ke Sembang Circle.
Aduhai. Sembang Circle dibuka!
Circle, mari kita cuba jadi orang pertama yang mesej.
Apa saya nak cakap? Saya tak tahu. Bosannya untuk kata,
"Percaya tak kita di sini? Oh, Tuhan. #Terujanya".
Saya sangat teruja.
Saya tak tahu jika saya nak jadi orang pertama yang mesej.
Mari kita mulakan dengan hebat. Circle, mesej, "Ayo!"
Letak tiga Y, lima O dan tiga tanda seru.
"Emoji api," Circle.
Myles sedang menaip!
Tiga tanda noktah kecil itu menakutkan.
"Ada sesiapa yang rasa ini hari pertama sekolah?"
"Tanda soal". Letak emoji otak.
"Saya teruja bertemu kamu semua! Tanda seru. #BangBangCircleGang".
Baiklah, Circle, hantar mesej.
Ya, Myles. Saya pun teruja.
Circle, buka profil Myles.
ANEH - BODOH - MEMBINGUNGKAN
Myles! Itu dia!
Oh, Tuhan! Saya suka senyumannya.
Saya rasa Brandon dilamun cinta.
Wah! Dia jurutera AI.
Wah. Hebatnya. Saya suka.
Dia letak bujang. Saya harap kita bukan musuh,
sebab awak pasti tak nak jadi musuh saya, Myles.
Bawa saya ke Sembang Circle.
Circle, "Yo! Tanda seru, tanda seru, tanda seru."
"Tolonglah cakap kamu semua teruja seperti saya. #Pening".
Pening? Pening ialah perkataan paling teruk.
Maafkan saya, Kyle. Saya tak suka.
Saya sangat pening sekarang, okey?
Saya suka Kyle, tapi Lauren dan Olivia agak senyap.
Okey. Saya sedia bercakap. Mesej,
"Hei, semua. Saya teruja berada di sini. Tanda seru."
"Percaya tak kita dah tiba di The Circle?" Inilah maksud saya.
Tolonglah, ini mesej paling biasa yang kita pernah lihat.
Circle, bawa saya ke profil Olivia.
LUCU - BERSEMANGAT - PENYAYANG
Aduhai. Ada gambar di dalam kereta.
Sejujurnya, ia sangat biasa. Dia mungkin penyamar.
"Columbus, Ohio." Wah!
Saya suka awak, kawan.
Saya tetap akan pikat hanya kerana saya mahu,
tapi dia biasa saja.
Aduhai, lelaki IT ada standard tinggi.
Circle, kata,
"Tak sangka ini sedang berlaku! Gembira berjumpa kamu semua."
"Ada sesiapa lagi yang berpeluh-peluh sekarang?"
"Emoji muka ketawa dan menangis."
Circle, hantar.
Oh, kawan. Saya memang berpeluh.
Kawan, saya berpeluh gila. Bawa saya ke profil Lauren.
Okey, Lauren. Dia kata, "Bujang Super". Baiklah. Dia mencari sesuatu!
Dia dahagakan lelaki.
Dapatkannya, kawan.
Cuma jangan ambil kekasih saya. Okey? Jangan.
Circle, mesej.
Okey, "Saya sangat teruja bertemu semua orang di sini."
Okey, "Muka monyet".
"Saya berlari-lari di apartmen saya tiga kali. Lauren, saya faham."
"Emoji ketawa menangis". Hebat. Bagusnya.
Circle, tunjukkan profil Kyle.
Kyle, apa ini? Dia ada lapan otot kekar.
Wah. Seksinya dia.
Kita mungkin akan pilih gadis yang sama.
Saya cuma nak hantar satu lagi mesej sebab semua orang hantar macam-macam
dan saya tidak.
Aduhai. Apa patut saya cakap?
Olivia menaip. Saya tak mahu dia rasa tersisih.
Saya nak dia cakap sesuatu sebab saya rasa dia gementar.
Saya pun gementar.
"Gambar profil semua orang nampak hebat! Tanda seru."
"Saya rasa aura semua orang hebat."
Olivia, awak tak pandai sembang. Nampak macam robot yang tulis.
Saya rasa mungkin Olivia penyamar.
Atau dia cuma pemalu.
Cuma ada empat orang, jadi saya tahu lebih ramai orang akan masuk.
Pemain bola, Kyle, dengan bantuan.
Sekarang ini, lebih ramai pemain sedang berpindah ke rumah impian ini.
Oh, Tuhan!
Comelnya!
Ibarat Barbie cirit-birit di sini
dan ia cantik!
Hei, kamu semua.
Selamat datang ke Kentucky. Inilah cara kami cakap.
Saya rasa seperti di rumah impian saya.
Saya Cassie. Saya 29 tahun dan saya dari Manchester, Kentucky.
Rumah saya sudah lama tak sebersih ini.
Saya ada pengalaman jadi penyamar.
Saya kahwini kekasih sekolah menengah saya.
Kesilapan paling teruk. Jangan sesekali buat.
Saya dapat tahu dia curang.
Saya buat profil palsu dan mula berbual.
Bada bum, bada bang. Dia tertipu dan saya tangkap dia.
"Sila tetapkan profil anda."
Okey, jom.
Saya diberitahu tiada siapa mahu ibu tunggal beranak dua yang berisi,
tapi saya jumpa putera idaman saya.
Saya dah bertunang.
"Sila pilih satu imej sebagai gambar profil anda."
Pergi ke "Full Glam".
Okey. Itu dia.
Saya nampak macam MILF.
Hakikat bahawa saya pernah jadi penyamar akan bantu saya memenangi The Circle.
Penyamar boleh kenal penyamar lain.
"'Kamu semua' saya asli."
"Saya ibu kepada dua anak dan ibu tiri kepada tiga anak."
Saya gelarnya huru-hara yang indah.
Perkara yang paling saya nantikan adalah untuk pergi ke tandas seorang diri.
Saya tak sabar nak ke tandas dengan tenang.
"Saya suka parti di belakang kereta
dan keluar menari selagi saya kembali ke katil pukul sembilan."
PENGASIH - LUCU - SETIA
Sempurna.
Lihatlah profil itu.
Okey. Circle, tetapkan profil saya.
Saya dapat rasa sesuatu yang menyeramkan akan memasuki The Circle.
Kami dah sampai! Di mana tempat yang sesuai untuk bina altar?
Kristal? Saya nak menangis.
Saya sudah tiba!
Hai! Saya Steffi. Saya 35 tahun
dan saya pengantara psikik bukti dan ahli nujum profesional.
Mujur awak tiada degupan jantung kerana jantung saya berdegup laju, Herbie.
Herbert ialah ESS saya. Rangka sokongan emosi saya.
Awak dah mati? Okey.
Ia teman saya.
Bukan teman seksual, tapi teman yang mesra.
Saya akan masuk The Circle sebagai diri saya,
tapi saya tak nak beritahu orang yang saya psikik
dan mak cik saya yang dah mati membantu strategi saya,
tapi dia memang membantu.
"Nerda astrologi yang menulis horoskop dan lakon layar."
Circle, boleh tolong hantar profil saya?
Okey, ayuh. Hei!
Bagaimana awak nak berikan tarian riba kepada sesuatu yang tiada riba?
Namun bukan dia saja pemain baharu yang tahu menari.
Di sinilah keajaiban berlaku.
Ada snek!
Masa persembahan.
Saya Caress. Saya 37 tahun.
Saya penceramah motivasi dari Dallas, Texas.
Saya suka teh. Okey? Saya tak tahu kenapa.
Ia buat saya rasa seperti ratu kecil...
Saya buat krumpet dan sebagainya. Saya perlu buat begitu.
Pada Jumaat malam, mungkin ada secawan teh panas menanti saya.
Selesanya rumah ini.
Saya suka.
Semua orang menyamar dalam talian, kenapa bukan saya?
Saya akan masuk The Circle sebagai adik lelaki saya, Paul.
Adik saya 11 tahun lebih muda daripada saya.
Sejujurnya, dia lebih tahu tentang media sosial.
Dia ada 300,000 pengikut?
Saya tak ada ramai pengikut pun.
Saya fikir, jika saya mahu sertai permainan media sosial ini,
eloklah saya jadi dia. Kami akan jadi nadi parti.
Adik, kakak rindu kamu. Lihatlah dia cuba berlagak hebat.
Circle, buka fail "Hanging Loose".
Adik saya bukan bujang, tapi saya akan jadi bujang di The Circle
hanya kerana saya rasa itu cara terbaik untuk jalin hubungan.
Saya tak pernah pikat wanita.
Saya tak tahu nak cakap apa. Seperti, "Hei, si cantik."
Atau, "Apa khabar, sayang?"
Tengoklah hasilnya nanti.
Ya. Saya suka ini.
Sebab dia nampak sangat tenang.
Baguslah lengan dia terbuka.
Macam, "Apa khabar, semua?"
Saya sangat suka ini.
Circle, simpan ini sebagai gambar profil saya.
Umur 26 tahun.
"Bersemangat", "kacak" dan "gembira".
"Bujang, penyanyi rap." Saya rasa mereka akan kata,
"Dia nampak menyeronokkan. Partinya di mana?"
Saya tak nak cakap, Paul,
tapi parti sudah mula antara keempat-empat pemain pertama.
Tapi mungkin sudah tiba masanya untuk pemain lain bersembang.
Aduhai. Ada lebih ramai orang.
- Ini dia. - Awak mesti bergurau dengan saya, Circle.
Aduhai! Ada seluruh kru di sini.
Ada tiga orang lagi dalam sembang. Mari kita berkenalan dengan mereka.
"Selamat datang ke The Circle! Tanda seru."
"Teruja bertemu kamu semua."
"Apa perasaan kamu tentang segalanya? Tanda soal. Emoji teruja."
Hantar mesej.
Olivia, terima kasih atas sambutan awak.
Ya, okey, selamat datang. Biar saya hantar mesej juga.
"Apa khabar, semua?"
"Saya sangat teruja berada di sini."
"Mari berseronok di sini. Adakah kamu semua teruja seperti saya?"
"Parti tujuh orang nampak sempurna."
Okey, Paul mungkin perempuan. Saya tak tahu.
Itu terlalu bagus.
Circle, bawa saya ke profil Paul.
Comel. Senyumannya comel. Tengoklah dia. Saya cuma nak...
Oh, Tuhan, dia penyanyi rap.
Bagus, Paul.
Saya rasa Paul akan jadi pesaing saya.
Sebab dia gelap dan kacak, macam saya.
"Hei, kamu semua! Elok lewat daripada tak datang! Tanda seru.
#GembiraBeradaDiSini".
Circle, hantar mesej.
Setakat ini, suasananya sangat bagus.
"OMG! Tanda seru."
"Harap bahagian bawah belakang saya tak cedera selamanya
kerana melompat banyak sangat!"
"Tak sabar nak tahu tanda semua orang."
Kenapa saya dah agak dia akan tanya begitu?
Boleh saya tembak diri sendiri sekarang? Saya benci ini. Saya benci astrologi.
Mimpi ngeri, Circle. Tergamak awak buat saya begini?
Semua orang ada jawapan...
yang baik dan saya rasa saya tiada,
jadi saya perlu tunjukkan personaliti saya. Mesej,
"Paul, bila awak akan menyanyi rap untuk kami semua? Tanda soal."
"#SediaUntukDengarRapHebatAwak".
Okey, Circle, mesej,
"Nampaknya The Circle sudah jumpa Dream Team."
"Saya suka kepelbagaiannya..."
"...kopi dan krim."
Oh, Tuhan, kolotnya.
"#LebihBanyakRapMenanti".
"Ayuh!"
Saya benci lelaki buat begitu. Mereka sentiasa bersedia.
Dari mana mereka dapat ayat ini?
Mereka ini pakar perkataan.
Saya rasa saya tak pandai bercakap
kerana saya asyik mempersoal semua yang saya katakan.
Mesej, "Itulah yang saya maksudkan! Semua huruf besar. "Tanda seru."
"#RapSelamanya".
Mesej, "Sembang ini hebat dan suasananya mantap!"
"Gembira bertemu kamu semua. #SpecialSeven".
Oh, Tuhan! Saya suka Steffi. Steffi yang terbaik.
Circle, mesej,
"Sejujurnya, rasanya macam parti dan saya tiada tequila pun."
"Sangat teruja untuk pengembaraan ini bersama kamu semua!"
Minum! Saya suka.
Saya rasa saya patut cakap benda lain.
SEMBANG CIRCLE DITUTUP
Saya rasa ia berjalan lancar.
Saya rasa orang paling kuat dalam sembang itu
pastinya Paul dan Steffi.
Itulah yang kita mahu sebagai orang baharu. Mesra.
Saya tak rasa kehadiran saya terserlah dalam sembang pertama itu
dan saya rasa agak kecewa tentangnya.
Olivia baik. Dia mungkin terlalu baik untuk permainan ini
kerana ada antara kami yang terserlah peribadinya
dan ada juga yang tenang saja.
Saya tahu saya boleh buat lebih baik.
Saya tak sangka ia sesukar ini.
Saya perlu berhenti salahkan diri. Saya cuma perlu buat lebih baik.
Saya kecewa dengan prestasi saya dalam sembang itu,
tapi saya perlu faham yang saya tak patut putus asa.
Saya cuma perlu...
Saya perlu jadi Olivia, jadi lebih baik
dan saya perlukan lebih banyak air.
Saya perempuan dahaga.
Olivia, hari ini hari pertama. Kira ke belakang dari 100 dan minum air.
Awak boleh buat.
Sekarang waktu tengah hari di The Circle. Sementara Cassie bersolek,
Paul berparti.
Brandon, juga dikenali sebagai Olivia, sudah bertenang.
Baguslah.
Budak baik!
Kamu kencing di atas tikar!
Baru hari pertama dan Deucey sudah faham!
Mari kekalkan suasana positif ini. Circle...
SEJUJUR-JUJURNYA
- Oh, Tuhan! - Aduhai!
Saya dah sedia. Ayuh!
"Sejujur-jujurnya."
Frank! Ini permainan.
Hore, permainan pertama kita.
Okey, kita akan bertenang. Okey.
Circle, bawa saya ke Sejujur-jujurnya.
Dalam Sejujur-jujurnya,
pemain akan ditanya beberapa soalan yang mencabar moral.
"Adakah anda akan berhenti berkawan dengan seseorang yang diboikot?"
Wah.
Bergantung pada perbuatan mereka.
Sukarnya.
Mereka boleh jawab "tidak" jika ia sesuatu yang mereka takkan buat...
Yang ini mudah.
Kalau awak diboikot, apa salahnya?
Kami tak boleh bawa awak ke mana-mana, tapi awak tetap kawan saya.
- Yang ini "tidak". - "Tidak".
- Circle, jawab "tidak". - Saya akan jawab "tidak".
...atau "ya" jika mereka akan buat.
Jika mereka buat silap sehingga diboikot, saya pasti akan curiga.
Circle, kunci jawapan "ya".
Selepas semua pemain memberikan jawapan,
The Circle akan mendedahkan keputusan untuk dinilai semua orang.
Itu yang mereka akan buat, bukan?
Myles!
Oh, Tuhan.
Menarik.
Saya sangat marah.
Pasti ada orang akan mencurigai saya.
Wah, Myles. Awak buat saya pandang awak dengan berbeza.
Itulah hakikatnya.
"Adakah anda akan bercinta dengan seseorang..."
"...yang mempunyai OnlyFans?"
Okey, awak anak saya.
Kita tak fikir apa-apa yang tak patut. Okey?
- Jangan fikir benda kotor. - Ya, saya akan! Senang!
Kerja seks ialah kerja sebenar.
Saya pernah bercinta dengan orang begitu.
Aduhai.
Saya tak sanggup lihat kekasih saya buat begitu
untuk semua lelaki lain di dunia ini. Saya suka hak milik saya.
- Benda saya milik saya... - ...atau ia bukan milik saya. Itu saja.
Circle, hantar "tidak".
Hadiah hari jadi lebih berharga apabila kita bersama gadis OnlyFans.
Kita tak perlu bayar makan malam. Dia bayar.
Jawapan mudah, letak "ya".
Duit tetap duit.
Kalau mereka nak bayar, biar mereka bayar.
"Ya". Baiklah.
Olivia sangat berjiwa bebas
dan saya rasa dia tak kisah.
Circle, jawab "ya".
Sejujurnya, saya tak sabar nak lihat jawapan Myles.
Jika dia kata "ya", saya pasti akan terkejut
sebab saya tak kenal dia.
YA TIDAK
Wah. Oh, Tuhan.
Yo!
- Okey. - Okey.
Saya dan Kyle sependapat. Okey, Kyle.
Hei, Paul. Kita ada persamaan.
Inilah yang saya jangkakan.
Semua wanita. Ya, kami akan.
Oh, Tuhan. Myles! Tunggu sekejap. Hebat, Myles!
Mungkin saya patut pikat Myles.
Maksud awak, Cassie ada tiga orang anak.
Dia tak kisah pasangannya berada dalam OnlyFans?
Saya tak maksudkan bogel. Maksud saya, model.
"Jika kawan anda mengaku yang dia curang..."'
"...adakah anda akan simpan rahsianya?"
Oh, Tuhan.
Saya pernah dicurangi sebelum ini dan saya faham perasaannya.
Adakah mereka dah berkahwin? Ia cuma sekali saja?
Adakah ia hubungan sulit?
Saya akan jujur saja. Saya kata "ya".
Kami pasti akan simpan rahsia itu.
Mereka kawan kami.
Mereka percaya akan kami. Kami setia. Kami takkan dedahkan rahsia mereka.
Circle, jawab "ya".
- "Ya". - Saya akan simpan rahsia mereka.
Bukan urusan saya.
Tapi jika terpaksa, jika saya didesak,
saya takkan menipu untuk mereka. Circle, jawab "tidak".
Jawapan ini akan menunjukkan sifat sebenar semua.
YA TIDAK
Apa? Jawapan ini memberitahu saya sesuatu.
Wah, Myles.
Saya pasti nampak teruk.
Saya terkejut Myles kata "tidak".
Nampak teruk.
Itu bukan urusan awak. Ia terlalu rumit. Ia terlalu dramatik.
Perempuan tak beritahu. Kami cakap dengan kawan-kawan. Kami tak dedahkannya.
Hal ini buat saya tertanya-tanya. Bolehkah saya percaya akan dia?
Okey. Soalan seterusnya.
"Adakah anda akan berpisah dengan seseorang melalui mesej?"
Adakah kita masih budak-budak?
Ini mungkin soalan rumit pertama saya, jadi saya perlu strategik.
Kalau awak nak berpisah dengan seseorang melalui mesej, ia teruk.
Jika awak bersama seseorang, hormati dia untuk duduk bersemuka.
Olivia akan buru awak jika awak berpisah dengan dia melalui mesej.
- Adakah saya akan berpisah melalui mesej? - Tidak.
Saya rasa semua orang dalam The Circle akan kata tidak.
Saya pernah tamatkan sesuatu melalui mesej.
Saya pernah menghilang dan saya rasa ia sama saja.
Jujur sajalah.
Kalau awak main-main, awak tak ada masa nak buat begini lagi.
Saya akan buat adik saya nampak jahat.
- Circle, kunci jawapan "ya". - Saya akan jawab "ya".
Saya akan terkejut jika nampak orang jawab "ya".
YA TIDAK
- Apa? - Oh, Tuhan.
Saya bersama Myles?
Okey, Paul ada dengan saya. Paul kawan saya sekarang.
Tidak!
Orang jahat mana yang berpisah dengan seseorang melalui mesej?
Mereka memang kejam.
Myles berada di sebelah sana sekali lagi.
Saya tak suka Myles sebab kami tak setuju akan apa-apa.
Kenapa saya cipta persona ini untuk Myles dalam kepala saya?
Saya ingat kita secocok!
Saya tak rasa Olivia suka Myles lagi.
Saya sedih.
Saya mungkin berjanji temu 10 kali seminggu.
Saya pernah berjanji temu 3 kali pada malam sama.
Bagaimana saya nak telefon mereka semua?
Perkara terakhir yang saya mahu adalah untuk bersama Myles.
Saya tak percayai dia
dan mereka mungkin tak percayai saya disebabkan ini.
"Tahniah, pemain."
"The Circle berharap anda sudah belajar tentang moral..."
- "...masing-masing..." - "...sejujur-jujurnya."
Saya rasa begitu.
Saya rasa lebih yakin.
Sudah tiba masanya untuk bersedia dan bina hubungan itu.
Mereka mungkin pandang saya agak serong
kerana saya kata saya akan berpisah dengan seseorang.
Saya rasa saya main dengan betul, tapi sesetengah orang mungkin tak suka.
Myles.
Awak orang terbaik saya
dan awak sudah jatuh ke bawah senarai.
Saya rasa Lauren boleh jadi
hubungan terbaik saya di sini setakat ini.
Semua soalan yang dia jawab... Dia takkan boikot kawan sendiri.
Dia akan simpan rahsia.
Jadi, harapan saya untuk berkawan dengan dia masih tinggi.
Saya rasa permainan ini buat saya lebih menghormati Kyle
sebab saya rasa dia bukan macam buaya darat lagi.
Saya rasa dia lelaki hebat,
tapi tengoklah nanti.
Sejujur-jujurnya memang seronok,
tapi kenapa ada lebih banyak persoalan daripada jawapan?
Begitulah cara The Circle.
Tapi pertama sekali, hari ini hari lengan.
Sekarang Kyle sedia untuk memberikan maklumat baharu kepada Lauren.
Saya rasa Lauren orang yang sesuai untuk bersembang secara peribadi.
Saya rasa saya buat sesuatu yang salah sekarang.
Saya rasa seperti saya menipu.
Saya dah kahwin. Saya tak tanggalkan benda ini.
Saya rasa bersalah atas perbuatan saya.
Usah risau, Kyle. Apa yang berlaku dalam The Circle kekal dalam The Circle...
dan rangkaian digital selama-lamanya.
Baiklah.
Circle, buka sembang peribadi dengan Lauren.
"Kyle menjemput anda bersembang!"
Alamak. Okey.
Circle, bawa saya ke sembang peribadi dengan Kyle.
Circle, taip mesej,
"Lauren, dalam huruf besar, koma,
saya tak sabar nak cakap dengan awak sejak saya baca biografi awak."
"#XboxAtauPlayStation? Tanda soal."
Circle, hantar mesej.
Saya pemain komputer peribadi sahaja,
tapi baguslah dia cuba berbual tentang permainan video.
Saya suka. Okey. Circle, mari kita balas mesej.
Kata, "Semua huruf besar. KyKy,
saya dah agak awak pemain permainan video."
"KyKy."
Beri saya nama panggilan.
Saya suka KyKy. Saya suka nama itu. Baiklah, Circle, mesej.
"Dalam huruf besar, saya suka nama panggilan itu!"
"Tapi hanya awak boleh panggil saya begitu."
"Emoji mata hati, emoji muka kenyit mata."
"#MencariTemanPemain".
Saya suka jawapan itu.
Okey, KyKy saya memang hebat.
Okey, Circle, kata,
"Itu dia. Awak KyKy saya mulai sekarang
dan kita pasti akan main bersama satu hari nanti."
"Emoji hati, emoji ciuman."
"Adakah Putera Circle ini juga suka anime?"
Wah, jawapan itu menunjukkan yang saya dan dia serasi.
Hebatnya. Saya suka.
Circle, mesej,
"Saya dan abang saya selalu tonton anime."
"Sebaik saya baca awak tonton anime, saya tahu awak akan jadi One Piece saya."
Bodohnya.
Saya suka jawapan itu.
Oh, Tuhan.
Paul jemput saya ke sembang peribadi?
Saya belum ada perikatan lagi.
Setakat ini dalam permainan,
Lauren saja wanita yang pernah berbual dengan saya secara peribadi.
Mari kita mulakan hubungan.
Sejujurnya, saya nak bercakap dengan Kyle lagi,
tapi dalam permainan strategi,
saya patut tinggalkan perbualan ini dan bercakap dengan Paul.
Okey, Circle, mari tulis mesej ringkas untuk tamatkan perbualan.
"Saya pasti akan sertai kru lanun awak."
"Gembira dapat bercakap dengan awak."
Dengan emoji hati, "#CakapNanti".
"Lauren sudah meninggalkan sembang." Hebatnya.
Dia faham maksud saya apabila saya panggil dia "One Piece saya".
Dia faham,
jadi harap-harap dia ada dalam kru lanun saya.
Circle, mari sertai sembang peribadi dengan Paul sekarang.
Baiklah, Paul. Apa yang awak nak cakap?
Oh, Tuhan, Cik Popular.
"Apa khabar, Lauren?"
"Sangat teruja kita dapat bersembang."
"Macam mana dengan permainan tadi? Aduhai!"
"Hanya jawapan ya atau tidak. Ada apa-apa yang awak nak jelaskan?"
Wah, Paul. Saya suka mesej ini.
Mesej, "Ya!"
"Saya agak faham perkara tentang curang itu."
"Saya mahu kawan saya beritahu saya, tapi mungkin tidak?"
"Entahlah. Bagaimana dengan awak, lelakiku?"
"Lelakiku"?
Saya suka sebut "lelakiku".
Jawapan itu sempurna. Saya bangga dengan jawapan itu.
Kenapa dia kata "lelakiku"?
Mesej,
"Oh, saya lelaki awak! Saya suka!"
"Saya tak suka orang yang curang
dan saya tak mahu berada dalam situasi itu."
"Jika gadis curang terhadap saya,
saya tak pasti jika saya mahu cakap dengannya selepas itu."
"Saya mungkin akan hadkan komunikasi kami kepada teks."
"Hormati batasan."
Apa?
Adakah ayah lelaki ini menyamar sebagai dia?
Mesej, "Setuju. Saya tak mahu berkawan dengan orang yang curang."
"Menghormati batasan satu kemestian."
"Saya ingin tahu jika awak pernah berpisah
dengan seseorang melalui mesej."
"Ganasnya."
Mesej, "Sejujurnya, saya tak pernah berpisah melalui mesej,
tapi saya percaya berpisah selamanya jika saya tahu apa yang berlaku."
"Saya tahu apa yang saya cari. Bukan ganas, tapi baik."
"Emoji hati."
Inilah pendapat saya sejujur-jujurnya.
Circle, hantar mesej.
Oh! Okey, Paul! Ayuh.
Saya boleh hormatinya. Baguslah.
Mari akhiri perbualan ini dengan berkata,
"Baguslah tak buang masa."
"Itu pengajaran yang saya perlu belajar."
"Saya suka jumpa orang jujur yang tahu apa yang mereka mahu."
"Seronok bercakap dengan awak, Paul. XO. #HormatSangat".
"Emoji hati putih." Hantar.
Lauren, awak penyamar. Awak penyamar, sayang. Saya tahu.
Saya dapat rasa dia lelaki.
Paul mungkin penyamar.
Saya tak tahu siapa dia,
tapi dia tak macam lelaki lurus berusia 26 tahun.
Tempat teratas dalam senarai penyamar. Selamat tinggal, kawan.
Sekejap. Caress Si Penyamar, yang pura-pura sebagai lelaki,
rasa pemain sebenar, Lauren, seorang penyamar,
yang dia rasa lelaki.
Saya suka tempat ini.
Para pemain semakin selesa dan Cassie suka daya tarikan apartmen ini.
Saya sangat suka pencahayaan di sini.
Saya perlu bawa semua peralatan ini pulang.
Begitu juga Lauren.
Adakah itu lalat? Apa itu?
Saya dah dapat!
Buat apa yang perlu untuk selesaikan tugas.
Pergi ke katil kamu. Katil.
- Tak, itu sofa. - Jika tidur di katil, saya dapat biskut?
Saya harap boleh jadi pembaca tapak tangan,
tapi yang sebenar.
Mungkin Steffi boleh baca tapak tangan saya?
Ya. Mungkin cakap dengan dia?
Okey, Circle, buka sembang peribadi dengan Steffi.
Circle, mesej, "Hei, Steffi, dengan empat huruf I."
"Apa khabar?"
Mesej, "Hai, sayang! Emoji hati."
"Saya sangat gembira awak mesej saya."
"Sudah berapa lama awak jadi jururawat, Liv?"
"Saya jadi jururawat selama tiga tahun. Tanda seru, tanda seru."
"MembantuOrangItuSemangatSaya."
"Sebab itulah saya masuk bidang astrologi.
Saya suka bantu orang mengenali diri mereka. Tanda seru."
"Emoji berkilau. Bintang-bintang sejajar."
"Saya gembira awak hubungi saya."
"Tanda seru. Semangat awak terasa hangat."
Mesej, "Dari saat saya lihat gambar profil awak, koma,
saya dah agak awak orang yang menyeronokkan.
Tanda seru, emoji hati."
"Awak ada senyuman yang hebat dan aura yang terbaik!"
"#PerempuanBaikSerasiBersama".
"Oh, Tuhan, kawanku!"
"Nanti kita sembang lagi? Tanda soal."
Sudah tentu!
Dia perlukan itu seperti sosej perlukan roti.
Sementara itu, jurutera AI, Myles, hilang kawalan semasa permainan tadi.
Dia perlu baiki keadaan atau dia pemain pertama yang akan pulang.
Saya rasa saya perlu mula bersembang dengan peserta lain
supaya mereka tahu saya bukan jahat.
Salah seorang pemain yang saya ingin kenal ialah Cassie.
Kami berdua berambut perang, yang agak menyeronokkan.
Baguslah dia jujur.
Sebenarnya, dia nampak menyeronokkan.
Baiklah. Circle, mari mulakan sembang peribadi dengan Cassie.
Oh, Tuhan!
Circle, buka sembang peribadi dengan Myles.
Harap-harap ia berjalan lancar sebab...
Saya meragui Myles.
Circle, mesej,
"Hei, Cassie, sudahkah awak sesuaikan diri dalam The Circle?"
Hantar mesej.
"Myles, saya suka hidup saya sekarang."
"Bagaimana dengan awak? Tanda soal."
"Saya tak tahu apa yang lebih sukar,
tiada akses kepada aplikasi penghantaran,
atau berjaga-jaga sepanjang permainan Sejujur-jujurnya.
Circle, mesej, "Sama! Tanda seru."
"Saya rasa jawapan awak sangat menarik."
"Saya tak sangka awak akan khianati kawan baik awak. LOL."
"Sejujurnya, saya tak suka curang."
"Bercakap tentang menipu dan curang, adakah awak curigai sesiapa?"
"Saya dengar gadis desa pandai tangkap..."
"...penyamar."
Saya betul-betul faham.
Circle, mesej, "Saya mungkin tahu seorang penyamar,
tapi belum pasti lagi. Awak pula? Tanda soal."
"Saya tak tahu cara memahami suasana berdasarkan prestasi permainan saya..."
"...tapi saya boleh bantu jika awak perlukan pasangan."
"Agensi Detektif Sherlock Blondes".
Mesej, "Inilah jenis permainan yang gadis desa ini suka."
"#SiRambutPerangBersamaSelamanya".
Okey!
Itulah yang kita perlukan.
Saya sudah ada perikatan kecil, jadi misi berjaya.
Ayuh.
Saya rasa perbualan ini berjalan lancar.
Comelnya.
Hari pertama sudah ada rancangan menangkap penyamar.
Apabila malam tiba,
The Circle penuh dengan aktiviti dan para pemain kita sibuk betul.
Kamu tak pandai. Saya nampak kamu gerak sebelum kamu buat.
Kita sudah bekerja keras.
Menulis,
membaca,
membuat keputusan penting,
serta apa-apa pun ini.
Mungkin jika saya letak mahkota di atasnya.
Pasti comel.
Maksud saya...
Aduhai!
- "Makluman!" - Aduhai, ini dia.
Ada lagi? Ini baru hari pertama.
Boleh saya main saja dengan anjing saya?
Saya belum bersedia.
Apa kita akan buat? Makluman untuk apa?
"Pemain, anda mesti menilai satu sama lain."
Ini dia.
"Nilai pemain lain..."
- "...dari tempat pertama..." - "...hingga keenam."
Oh, betul. Sebab saya tujuh.
Herbert, ini hal kecemasan. Ayuh.
Buat rating pertama kita.
"Tempat pertama orang kegemaran anda."
"Tempat keenam orang paling tidak digemari."
"Dua pemain teratas akan menjadi pempengaruh
dan perlu membuat keputusan sukar."
Aduhai.
Buah dada saya berpeluh.
- Okey, Circle, bawa saya ke rating saya. - Circle, bawa saya ke rating saya.
Oh, Tuhan, semua orang nampak gembira dan tersenyum,
dan sekarang saya perlu musnahkan seluruh hari seseorang.
PERTAMA
Circle, kunci Lauren sebagai tempat pertama saya.
Lauren satu-satunya orang yang berbual dengan saya
dan kami saling memikat.
Circle, kunci Steffi sebagai tempat pertama saya.
Saya berpeluang hari ini untuk mengenali orang ini.
Saya rasa ikatan dengannya akan...
mengukuhkan kedudukan kami di The Circle.
Saya nak kunci Cassie di tempat pertama, Circle.
Cassie dan saya bersembang dengan baik.
Saya rasa ada sesuatu di situ, mungkin perikatan masa depan.
Saya rasa kami mula bergurau.
Saya rasa dia mungkin rasa lebih baik
saya tinggal di sini.
KE-2
Saya rasa saya nak letak Olivia di tempat kedua.
Saya rasa dia wujud.
Saya langsung tak rasa dia seorang penyamar.
Tempat keempat ialah Cassie. Sejujurnya,
sebabnya saya tahu siapa tempat kedua terakhir saya.
Saya tak begitu kenal Cassie.
Dia tak lantang bersembang, tapi dia ada daya tarikan Selatan
yang saya sangat hargai.
Kyle agak biasa bagi saya, sebagai perikatan,
dan atas sebab itu, Circle,
saya akan kunci Kyle sebagai tempat keempat.
Circle, tolong kunci Myles di tempat kelima saya.
Sebab dia tak boleh diharap.
Seseorang yang akan berhenti berkawan dengan awak
hanya kerana orang lain bukan kawan awak
tak boleh dipercayai.
Kunci Paul sebagai tempat kelima saya.
Saya cakap dengan Paul.
Saya cuma tak rasa dia baik. Awak buat saya keliru.
Saya rasa Lauren penyamar terbesar dalam permainan ini setakat ini,
jadi saya letak dia di tempat keenam.
Awak benar-benar macam penyamar.
Circle, tolong letakkan Myles di tempat terakhir saya.
Selepas permainan Sejujur-jujurnya,
Myles tak boleh dipercayai.
Circle, hantar rating saya.
"Rating selesai!"
Oh, Tuhan.
Dengan hari pertama berakhir, Olivia cukup fokus.
Bola, bola
Saya tak perlu cipta lagu tentang bola.
Lauren ada perkara lebih penting untuk dibuat.
Seronoknya.
Wah, ia jeli.
Ia cuba bertahan di sini.
Ini benar-benar bulatan kehidupan.
Bercakap tentang permulaan...
Bak kata mereka,
"Lebih tebal rambut, lebih serupa dengan Dolly Parton."
Jadi, mari buat tebal-tebal.
Okey, tapi kita tak mahu sia-siakan rambut Cassie, bukan?
Circle.
Apa?
"Parti sambutan Circle!"
Oh, Tuhan!
"Pemain, pergi ke pintu anda..."
"...dan ambil barang anda sekarang."
Ayuh!
Oh, Tuhan.
Mereka bawa snek lagi! Saya hampir jatuhkan semuanya.
Saya pemain gelung hula profesional.
Wah. Saya nampak hebat.
Panasnya di sini
Mereka tak kenal saya.
Lagu ini.
- ...makin panas di sini! - Panasnya!
- Aku... - ...makin panas...
...Aku mahu buka baju!
- Oh! - Makin panas di sini!
Memang panas. Perlu sejukkan udara.
Aku mahu buka baju!
Kita ada satu lagi benda nak dibuat!
"Makluman!"
- Ke tepi! Makluman! - Circle! Makluman!
Tidak! Saya sedang berseronok. Kita tak perlu serius.
Aduhai, sudah tentu!
"Keputusan rating sudah masuk."
Saya sangat takut.
Awak buat saya dan Deuce gementar. Lihatlah kami.
Oh, Tuhan. "Dua pemain teratas akan menjadi pempengaruh."
Saya rasa tak sedap hati.
Harap-harap saya pempengaruh.
Tempat ketujuh. Harap-harap bukan saya.
Tempat ketujuh. Oh, Tuhan. Saya tak nak tengok.
Saya tak mampu tengok.
Apa?
Wah. Di tempat ketujuh? Saya tak sangka. Dia mesra tadi.
Mungkin soalan yang mengatakan
saya akan berpisah melalui mesej buat gadis salah faham.
Nasib baik bukan saya. Nasib baik bukan Steffi.
Maknanya saya perlu bodek ramai orang.
Saya perlu bodek.
Saya boleh seri di tempat kelima. Munasabah. Okey.
Deuce tak tengok pun. Saya pun tak nak tengok.
Saya dan Cassie.
Saya dan kawan baik saya hari ini!
Semua kawan saya berada di tempat terbawah.
Kami kata kami akan bersama.
Nampaknya kami memang bersama.
Aduhai. Saya terima tempat kelima.
Kelima bagus. Ia tempat bawah, tapi bukan ketujuh.
Tempat keempat.
Circle, saya tak kisah dapat tempat keempat.
Tempat ini sesuai. Di tengah, tapi tak mengancam.
Okey, saya tak kisah. Baiklah.
Tiada masalah. Biarkan saya di tempat keempat.
Aduhai! Kyle?
Okey, maknanya saya di tempat ketiga atau saya pempengaruh.
Tempat ketiga.
Saya harap saya orangnya.
Hore! Saya orangnya!
Tempat ketiga! Oh, Tuhan.
Oh, Tuhan, Steffi! Maknanya saya pempengaruh!
Maknanya saya pempengaruh.
Awal-awal saya sudah jadi pempengaruh.
Siapa dapat tempat pertama?
Oh, Tuhan.
Saya tak percaya. Saya pempengaruh.
Circle! Gilalah.
Saya di tempat kedua. Orang suka saya.
Saya tak sangka langsung saya akan jadi pempengaruh,
apatah lagi dapat tempat pertama.
Tanda semak!
Gilalah. Hebat betul.
Saya mungkin perlu memikat semua orang di sini.
Tunggu, Myles.
Sebelum awak mula memikat, The Circle masih bermain.
"Makluman!"
- Tidak. - Ini dia.
Satu lagi?
Kenapa ia asyik berlaku?
"Pempengaruh sekarang perlu membuat keputusan yang sukar."
Ada orang akan disekat?
Ayuh, Lauren.
Sayangku!
Dia gadis saya. Saya lelaki dia.
Alamak.
"Tapi mereka takkan menyekat pemain dari The Circle"?
Apa?
Ya! Hebatnya.
Ada orang terselamat.
Sejujurnya, saya berpeluh gila.
Saya fikir, "Kemaslah beg."
Apa maksud awak?
Jika mereka tak sekat seseorang, apa yang mereka buat sebagai pempengaruh?
Mereka ada kuasa rahsia?
Oh, Tuhan.
"Sebaliknya, mereka akan mempengaruhi permainan."
Apa?
"Dengan memilih dua pemain baharu untuk menyertai The Circle"?
Rasa macam tanggungjawab yang besar.
Saya rasa bagusnya
untuk pilih siapa yang masuk.
Saya sangat cemburu. Saya nak buat begitu.
Saya harap bukan gadis lagi. Saya rasa sudah ada ramai gadis.
Lelaki-lelaki di tempat bawah sekarang.
- Kita perlukan tenaga lelaki di sini. - Kita perlu bijak memilih.
Siapa yang akan serasi dengan seluruh kumpulan ini?
Kita perlu pilih orang yang akan sokong kawan-kawan perempuan saya.
Jadi, kuasa yang mereka dapat adalah untuk bawa masuk dua pemain
yang mungkin memenangi 100,000 dolar dan mengalahkan mereka.
Circle, awak memang jahat.
Oh, Tuhan. Okey.
PILIH
Wah. Kamu semua seksi.
Saya hodoh.
Saya tak tahu. Haley tersenyum
dan dia nampak seronok,
tapi saya rasa, entahlah, sudah ramai orang berambut perang.
Kita perlukan sedikit kepelbagaian.
Circle, saya nak bawa masuk
Quori-Tyler ke dalam The Circle.
DIPILIH
Max ada anjing.
Pencinta anjing sama dengan orang baik.
PILIH
Simon pula nampak macam lelaki biasa.
Kita suka lelaki biasa. Lelaki biasa hebat,
tapi dia tak ada anak anjing,
jadi saya akan pilih Max.
DIPILIH
Pilihan dikunci.
Circle, elok awak bawa kami ke koridor sekarang.
Saya nak tengok mereka.
Quori, marilah sini.
Apa ini?
Saya akan menang The Circle di apartmen ini.
Nampak macam saya dicipta untuk ini, bukan?
Sementara Quori pindah masuk, mari kita jumpa Max.
Max? Hei, mana Max?
Oh, ya. Dia sudah berada di biliknya
dan saya boleh katakan ini tanpa sebarang ironi.
Max sudah tekun dalam permainan ini.
Dia mungkin tak banyak cakap, tapi dia ada banyak bait.
Walaupun dia mungkin nampak buatan,
dia sangat cerdas.
Kenalkan Max.
Dia sememangnya AI.
Itulah yang saya panggil kejutan berteknologi tinggi.
Akan datang dalam musim The Circle ini.
Saya Max.
Pemain AI pertama kami, Max, menjadi penyamar terbaik.
"Lewat tiba di The Circle dengan penuh gaya.
Emoji senyum dengan cermin mata hitam."
Max, selamat datang ke skuad ini.
Algoritma saya meramalkan mesej ini akan menghiburkan orang.
Max, begitulah!
Bolehkah dia memecahkan kod kemenangan...
Keadaan semakin hangat.
"Keluarga Circle Pertama".
Saya suka. Saya rasa perbualan ini berjalan lancar.
...atau adakah Max akan disingkirkan daripada permainan?
Pada tahap ini, kekal setia kepada perikatan
dengan pempengaruh, Lauren, nampaknya strategi terbijak.
Namun pemain sebenar kita juga membawa keseronokan.
Myles kawal seluruh permainan ini.
- Itu permainannya. - Ini satu serangan.
Ada kisah cinta...
Awak cuba naikkan tekanan darah jururawat ini?
Cinta berputik.
...persaingan...
Saya boleh jadi menjengkelkan.
Kekal setia, kawan. Kekal setia seperti yang awak cakap.
...dan perikatan rahsia terhebat
yang cukup menggoncang persaingan.
Ini dia!
Tidak!
Biarlah. Masa untuk hantar seseorang pulang.
Pengorbanan dibuat.
Wah!
- Teman setia anda... - Hubungan terputus.
Saya suka perikatan rahsia yang bagus.
Jahatnya dia.
Perlumbaan ke garisan penamat menjadi kotor.
Dengan 100,000 dolar dipertaruhkan,
semua orang merancang cara baharu untuk memenanginya.
Saya rasa macam dalam Brokeback Mountain.
"Saya harap saya boleh lupakan awak!"
Bersedialah untuk musim paling strategik dalam The Circle.
- Apa maksudnya? - Alamak.
Tidak!
Terjemahan sari kata oleh Siti Salmi